Bloemfontein Baptiste Kerk - Ontmoet die Span
Dis 'n groot voorreg om aan die stuur te wees van hierdie wonderlike gemeente. Ek is getroud met Ermi en ons het drie kinders. Ek sê nie sommer nee vir 'n soetding nie en ek ontspan deur 'n goeie boek te lees of iets te doen in my tuin.
Leraar, Tieners en Studente
Ek voel ons moet soms bietjie hardloop om dinge gedoen te kry daarom dra ek baie tekkies. Ek dink die golfbaan is 'n goeie plek om die goeie nuus van Jesus te deel en ek love dit om met jongmense die lewe te doen al begin hulle meer en meer vir my oom sê.
Ek en Sonia is al 45 jaar getroud en ons het 3 kinders en 3 kleinkinders. Ek is al 16 jaar deel van die Baptiste span en ons probeer nog altyd om mense in nood te help. Die Here beplan vir jou voorspoed en nie teenspoed nie. HY wil vir jou 'n toekoms gee, 'n verwagting. (Jeremia 29:11-12). Ons help graag.
Ek is 'n selfaangestelde dierefluisteraar, tuinmaker, rympie uitdinker, storiemaker en bakker van soet dinge. Ek bly op ons geseënde stukkie aarde saam met my liefdevolle man, ons pragtige seuntjie en 'n hele werf vol stertswaaiers en verepoot kinders.
Dit is vir my 'n groot voorreg om namens die Here mense te kan help wat seer en stukkend is, sodat hul in Christus kan opstaan en in Sy oorwinning kan leef!!
Dan geniet ek baie die natuur, ek en my man Nico ry sommer gou vir die naweek weg om te gaan kamp! Ons seun Rico is al amper uit die huis, en Nicole is nog steeds styf, onder ons arms, deur haar doofheid en outisme het ons baie geleer van geduld, volharding, God se genade en Sy liefde!
Doret Du Toit
Assistent vir Pastorale Berader
Ek wil graag my God gegewe gawes en talente gebruik om mense met Jesus se liefde te bedien, en het 'n hart vir kinders, ons senior mensies en diere.
Ek is passievol oor boeke, die natuur, en my familie.
Ek is getroud met Piet, het twee kinders, twee kleinkinders en twee katkinders.
Daar is niks wat my soveel vreudge gee as om mense nader aan God te bring deur musiek nie. Ek glo die Here raak ons op 'n spesiale manier aan deur die gawe van musiek om Sy teenwoordigheid te ervaar en Sy hartklop vir ons te hoor. Ek is getroud met Arend en ons het twee kinders en twee blou-oog huskies.
"Bless the Lord oh my soul!"
Ek is so bevoorreg om deel van hierdie puik span te wees! Mag God my altyd vooruitgaan en ek in Sy voetspore volg om Sy mense te versorg soos Jesus dit gedoen het toe Hy op aarde was. "Righteousness will go before Him, And shall make His footsteps our pathway." (Ps. 85:13 NKJV) Daar is niks so lekker as om te sien hoe die Here iemand aanraak en sy/haar lewe vir Sy Koningkryk omdop nie!!
Ek is getroud en kan met trots sê dat ons seun Thian ook deur Petrie se hande gegaan het, en ons kan getuig van God se guns ook oor sy lewe. Ons is mal oor kamp, lief vir die Kruger Wildtuin, voëlkyk en die see. Ons eer die Here vir geleenthede om Hom ook in die natuur te beleef en daardeur Sy terapie te ontvang!
IT- en Tegnies
Ek is baie bevoorreg om by die kerk te kan werk. Ek help nie mense direk nie maar gebruik wel my gawes en talente wat die Here vir my gegee het om mense deur middel van tegnologie te bedien. Ek is getroud aan my vrou, Bianca, en ons het 'n pragtige dogtertjie, Brianieke. Ek is mal oor kamp en natuurlik langs die see te stap.
Talana von Solms
Fasiliteite en Ontvangs
Ek is hart, siel en verstand lief vir die Here en ek leef om Hom te dien in alles wat ek doen. Ek het die grootste deel van my grootwordjare in die groen land van Natal deurgebring en is daarom baie lief vir die berge en natuur. Ek kies graag koers op wandelroetes, is passievol oor interieur ontwerp, lees en geniet enige tyd van die dag 'n lekker beker koffie of romerige tee latté.
Assistent vir Senior Leraar
Ek is opreg en vriendelik en hou daarvan om te dien en te help. Ek geniet God se skepping (stap in natuur) en ook mooi stories (boeke of flieks) met 'n boodskap en mooi musiek. Ek woon saam met my man en ons 3 pragtige dogters en 2 honde, 'n kat en 'n hamster.
Ek is 'n ma van 3 hondekinders, maar ek sou nie omgee om op 'n plaas vol honde en ander diere te bly nie, of om te werk met die rehabilitiasie van diere nie. Verder hou ek van regverdigheid, om mense met respek te behandel ongeag hulle agtergrond en om die natuur wat God aan die mens gegee het, te waardeer en te respekteer.
Assistent vir Gemeente Bestuurder
Ek is die oudste van drie dogters, gelukkig getroud en geseën met twee pragtige kinders. Ek hou van eerlikheid, al is dit soms hard en seer, en niks van onregverdigheid nie. Ek is ook 'n koulike mens, dié dat Somer my gunsteling tyd van die jaar is en KOFFIE my gunsteling drankie.
Sekuriteit en Algemene Instandhouding
Ek kan getuig dat God GROOT is, dat Hy regtig ons lewens in Sy hande dra en dat Hy ons plaas waar Hy ons wil gebruik. Hy het my in 'n werk geplaas waar ek vrede, liefde, vreugde en rustigheid kan ervaar en Hom daardeur die eer te kan gee. Na 15 jaar as gekwalifiseerde Grafiese Ontwerper in die "signage" bedryf, is dit vir my 'n voorreg om deel van die kerk se personeel te kan wees. Ek deel my lewe met my wonderlike vrou en ons het een dogter en een besige "draad" hondjie.
Ben hou daarvan om mense se dag op te kikker met sy vriendelike glimlag en bereidwilligheid om te help waar okal hy kan. Hy is mal oor 'n goeie grappie en het altyd tyd om te vra hoe dit gaan. Sy grootste trots is sy twee dogters.
Abegaile, of "Abby", soos ons haar ken, se prag-stem kan gereeld in die kerk geboue gehoor word soos sy singend haar werk doen. Sy's ouma van twee dierbare kleindogters, en een van die sagste mense wat jy ooit sal ontmoet.
Andries is al langer as 'n dekade werksaam by die kerk. Hy het altyd tyd vir 'n geselsie, veral as dit gaan oor sokker, die vierde grootste liefde van sy lewe, na sy vrou en twee kinders. As jy hulp nodig het met 'n taak, is Andries nooit ver nie.
Sinah is altyd vriendelik en help graag waar sy kan. Sy het 2 dogters, 19 en 13 en hou daarvan om TV te kyk saam met haar kinders. Sy is mal oor sokker en watookal die kinders wil kyk. Sy is 'n groot steunpilaar in haar kerk waar sy betrokke is.